**Investiția I7** – Schema de granturi sub formă de bonuri valorice pentru îmbunătățirea eficienței energetice a gospodăriilor, Axa 1 – Renovare ce vizează eficiența energetică combinată cu instalarea de panouri fotovoltaice pe clădirile rezidențiale unifamiliale, numai pentru gospodăriile sărace din punct de vedere energetic și pentru consumatorii de energie vulnerabili, în cadrul Planului Național de Redresare și Reziliență (PNRR)

**Proiectele pot fi depuse de :**

Operatori economici cu personalitate juridică înregistrați în România care, la depunerea cererii de înrolare, au deja domeniul de activitate eligibil (clasa CAEN) vizat de investiție înscris în obiectul de activitate, indiferent dacă acesta reprezintă activitatea principală sau secundară a întreprinderii.

SAU

Parteneriat, în conformitate cu prevederile legale, realizat între maxim doi operatori economici.

În cadrul parteneriatului, un partener este autorizat pentru lucrări de construcție a clădirilor rezidențiale și nerezidențiale, conform CAEN rev. 2, clasa 4120, iar celălalt pentru lucrări de instalații electrice, conform CAEN rev. 2, clasa 4321. În acest caz, liderul de parteneriat va fi întreprinderea care are clasa CAEN 4120.

Depunerea cererilor de înrolare și a proiectelor se va realiza pe platforma PNRR (https://proiecte.pnrr.gov.ro), astfel:

Etapa înrolare: între 16.09.2024 și 16.10.2024

Etapa depunere proiecte: între 24.10.2024 și 20.12.2024.